kardosdrur/scandi-wiki huggingface dataset:
Stephen Ames

Stephen Michael Ames (født 28. april 1964 i San Fernando, Trinidad & Tobago) er en canadisk golfspiller, der er født og opvokset i Trinidad & Tobago, hvor han også har statsborgerskab. Pr. september 2010 står han noteret for elleve sejre gennem sin professionelle karriere. Hans bedste resultat i en Major-turnering er en 5. plads, som han opnåede ved US Open i 1997.

Eksterne henvisninger 
 

Golfspillere fra Canada
Golfspillere fra Trinidad og Tobago
Vijay Singh

Vijay Singh (født 22. februar 1963 i Lautoka, Fiji) er en fijiansk golfspiller, der igennem 1990'erne og 2000'erne har været blandt verdens mest stabile og succesfulde. 

Pr. september 2010 står Singh noteret for hele 58 sejre gennem sin professionelle karriere. Han har indtil videre vundet 3 Major-turneringer, US PGA Championship i 1998 og 2004, samt US Masters 2000.

Singh har hele 7 gange, i 1994, 1996, 1998, 2000, 2003, 2005 og 2007 repræsenteret Det internationale Hold ved Presidents Cup.

Eksterne henvisninger 

 

Golfspillere fra Fiji
Ludvig 2. af Italien

Ludvig 2. (født 825, død 12. august 875) var en tysk-romersk kejser (medkejser fra 850, enekejser 855-875) og konge af Italien 839-875 (kronet med Longobardernes jernkrone af pave Sergius 2. den 15. juni 844).

Ludvig 2. var ældste søn af kejser Lothar 1. Allerede i 839, da han var 14 år, blev han valgt til konge af Italien. Han tiltrådte regeringen i 844, da han var 19 år gammel. 

Ludvig blev kronet til romersk medkejser i 850. En stor del af hans regeringstid gik med at forsvare Italien mod saracenernes angreb. 

Karolingerne
Tysk-romerske kejsere
Konger af Italien
Mikko Ilonen

Mikko Ilonen (født 18. december 1979 i Lahti, Finland) er en finsk golfspiller, der pr. juli 2008 står noteret for 2 sejre gennem sin professionelle karriere. Hans bedste resultat i en Major-turnering er en 9. plads, som han opnåede ved British Open i 2001.

Eksterne henvisninger 

 

Golfspillere fra Finland
Raphaël Jacquelin

Raphaël Jacquelin (født 8. maj 1974 i Lyon, Frankrig) er en fransk golfspiller, der (pr. september 2010) står noteret for fem sejre gennem sin professionelle karriere. Hans bedste resultat i en Major-turnering er en 13. plads, som han opnåede ved British Open i 2001.

Eksterne henvisninger 

 

Golfspillere fra Frankrig
Thomas Levet

Thomas Levet (født 5. september 1968 i Paris, Frankrig) er en fransk golfspiller der (pr. september 2010) står noteret for elleve sejre gennem sin professionelle karriere. Hans bedste resultat i en Major-turnering er en 2. plads, som han opnåede ved British Open i 2002. Her var han meget tæt på sejren, men måtte efter omspil se sydafrikaneren Ernie Els løbe med sejren.

Levet har en enkelt gang, i 2004, repræsenteret det europæiske hold ved Ryder Cup.

Eksterne henvisninger 

 

Golfspillere fra Frankrig
Jean Van de Velde

Jean Van de Velde (født 29. maj 1966 i Mont-de-Marsan, Frankrig) er en fransk golfspiller, der pr. juli 2008 står noteret for 4 sejre gennem sin professionelle karriere. Hans bedste resultat i en Major-turnering er hans legendariske 2. plads ved British Open i 1999.

British Open 1999 
Van de Velde var i juli 1999 på vej mod karrierens største sejr, da han inden sidste hul førte British Open med tre slag ned til forfølgerne. Det lykkedes imidlertid på dramatisk vis Van de Velde at sætte føringen over styr, da han på 18. hul blandt andet slog i vandet. Turneringen endte med et omspil, hvor Van de Velde måtte se skotten Paul Lawrie tage sejren.

Ryder Cup 
Van de Velde har en enkelt gang, i 1999, repræsenteret det europæiske hold ved Ryder Cup, hvor det dog blev til et nederlag til det amerikanske hold.

Eksterne henvisninger 

 

Golfspillere fra Frankrig
Karl den Skaldede

Karl 2. (), også kaldet Karl den Skaldede (), (823–877) var romersk kejser fra 875 til 877. Han var konge i Det Vestfrankiske Rige, en forgænger for nutidens Frankrig, fra 843 til 877, konge af Akvitanien fra 848, konge af Lothringen 869-870 og konge af Italien fra 876.

Karl den Skaldede var søn af Ludvig den Fromme, far til Ludvig den Stammende og far til Judith, som var gift med Baldwin I af Flandern.

Efter den frankiske konge Ludvig den Frommes død delte Traktaten i Verdun i 843 Frankerriget mellem hans tre sønner: Den vestlige del, der kom til at blive Frankrig, fik Karl den Skaldede, den østlige del, der kom til at blive det tysk-romerske rige fik Ludvig den Tyske, og en central del (det nordlige Italien og Burgund), der kom til at blive genstand for tysk-fransk rivalisering, tilfaldt Lothar 1.

Karl var den sidste konge i det nuværende Frankrig, der også blev kejser. Frankrig fik først titlen tilbage i 1804, da førstekonsul Bonaparte lod sig krone til kejser Napoleon 1. af Frankrig. I de mellemliggende 900 år var det tyske konger, der kåredes til romersk kejser.

Eksterne links 

Konger af Frankrig
Frankiske konger
Karolingerne
Konger af Akvitanien
Konger af Italien
Konger af Lothringen
Tysk-romerske kejsere
Alex Čejka

Alexander "Alex" Čejka (født 2. december 1970 i Mariánské Lázně, Tjekkoslovakiet) er en tysk golfspiller af tjekkisk afstamning, der pr. juli 2008 står noteret for 10 sejre gennem sin professionelle karriere. Hans bedste resultat i en Major-turnering er en 4. plads, som han opnåede ved US PGA Championship i 2003.

Eksterne henvisninger 
 

Golfspillere fra Tyskland
Bernhard Langer

Bernhard Langer (født 27. august 1957 i Anhausen, Vesttyskland) er en tysk golfspiller, der igennem flere årtier har været sit lands mest succesfulde golfspiller. Pr. september 2010 står han noteret for hele 83 sejre gennem sin professionelle karriere. Hans bedste resultater i Major-turneringer er hans to sejre ved US Masters i henholdsvis 1985 og 1993.

Langer var igennem 1980'erne og 90'erne fast deltager på det europæiske hold ved Ryder Cup, og nåede i alt at repræsentere Europa 10 gange ved turneringen. Desuden var han i 2004 kaptajn for holdet.

Eksterne henvisninger 

 Spillerinfo 

Golfspillere fra Tyskland
Uruguays fodboldlandshold

Uruguays fodboldlandshold er det nationale fodboldhold i Uruguay og bliver administreret af Asociación Uruguaya de Fútbol. Holdet er, på trods af at repræsentere en befolkning på mindre end 4 millioner mennesker, et af de historisk mest succesfulde landshold i verden.

Uruguay har vundet VM to gange. Ved VM i 1930 på hjemmebane i det allerførste VM nogensinde, samt ved VM i 1950, hvor man overraskende besejrede værtsnationen Brasilien i finalen. Holdet har desuden vundet OL's fodboldturnering to gange, dette skete ved OL i 1924 og OL i 1928. Sidst men ikke mindst har man vundet det sydamerikanske mesterskab Copa América hele 14 gange, sidste gang man vandt var i 2011.

Noter

Referencer

Eksterne henvisninger 

Fodboldlandshold i Sydamerika
Personlig branding

Personlig branding beskriver den proces, hvor individer differentiere sig og skiller sig ud fra gennemsnittet ved at identificere og udtrykke deres unikke værdi, uanset om disse er faglige eller personlige. Personlig Branding forsøger at skabe en enslydende sammenhæng mellem en persons udtryk, handlinger og essens.

Målet er at udnytte denne ensartethed til at stå stærkere kommunikativt, uanset om det personlige brand har en lille eller stor platform til rådighed for kommunikation af sit brand og budskab.

Historie 
Udtrykket "Personligt brand" blev brugt første gang i 1997 i augustudgaven af Fast Company Magazine i en artikel af ledelsenguruer. Forfatteren til denne artikel, Tom Peters beskrev, hvordan den enkelte leders udtryk og handlinger var sammenlignelige med virksomhedens ansigt udadtil.

Eksterne henvisninger 
 Personlig Branding af Jesper Lindgren Hejlesen

Markedsføring
Branding
Marketing
Paul McGinley

Paul McGinley (født 16. december 1966 i Dublin, Irland) er en irsk golfspiller, der pr. juli 2008 står noteret for 9 sejre gennem sin professionelle karriere. Hans bedste resultat i en Major-turnering er en 6. plads, som han opnåede ved US PGA Championship i 2004.

McGinley har 3 gange, i 2002, 2004 og 2006, repræsenteret det europæiske hold ved Ryder Cup, alle gange med sejr.

Eksterne henvisninger 
 

Golfspillere fra Irland
Personer fra Dublin
Adelaide United FC

Adelaide Unted Football Club (AUFC) er en australsk fodboldhold fra byen Adelaide. Det deltager i dag i A-League som det eneste hold fra South Australia. Holdet er et af de mest succeserige i ligaen.

Det blev grundlagt i 2003, som afløser for Adelaide City Force, som spillede i den hedengangne National Soccer League (NSL). Adelaide debuterede i sæsonen 2005-06 med en syvendeplads i ligaen, men endte som nr. 3 i slutspillet. "The Reds" var desuden finalister i den følgende sæson.

Bedrifter 
 A-League Premiership:
 Andenplads (1): 2006-07

 A-League Pre-Season Cup:
 Vinder (2): 2006, 2007

 AFC Champions League: 
 Gruppespil (1): 2007
 Kvartfinale (1): 2008

 National Soccer League:
 Finalister (1): 2003-04

Fodboldklubber i Australien
Etableret i 2003
United FC
A-league hold
Shigeki Maruyama

Shigeki Maruyama (født 12. september 1969 i Chiba, Japan) er en japansk golfspiller, der (pr. september 2010) står noteret for 13 sejre gennem sin professionelle karriere. Hans bedste resultat i en Major-turnering er en 4. plads, som han opnåede ved US Open i 2004.

Maruyama har 2 gange, i 1998 og 2000, repræsenteret Det internationale Hold ved Presidents Cup, hvilket er resulteret i én sejr og ét nederlag.

Eksterne henvisninger 
 

Golfspillere fra Japan
Erling Kristensen

Christen Erling Jensen Kristensen (født 9. juni 1893 på Holte Hede ved Brønderslev, død 25. juni 1961 i Rindsholm ved Viborg) var en dansk forfatter. Født på Holte Hede i Vendsyssel i en fattig landarbejderfamilie. Senere selvstændig cykelsmed. Han boede en overgang i Hr. Oves Gyde i Aalborg hvor der på den tid var et frugtbart kunstnermiljø med bl.a. malerne Hans Jørgen Korn og Knud Eel.

Kristensen flyttede senere til Rindsholm ved Vedsø syd for Viborg hvor han sammen med sin anden hustru, Alma byggede sit kunstnerhjem "Knolden" ved søen. "Knolden" blev et samlingssted for forfattere og kunstmalere, bl.a. forfatterne Nils Nielson og Jørgen Nielsen. E.K. modtog talrige legater og kom i 1933 på Finansloven sammen med Tom Kristensen og Hans Kirk. 

Erling Kristensen er i sit forfatterskab præget af sin fattige opvækst og der er i første del af forfatterskabet en generel pessimistisk tone, der i samtiden gjorde at E.K blev kaldt "bondehader". Erling Kristensen er gennem hele forfatterskabet præget af en umiddelbar glæde ved naturen.

Han er begravet på Viborg Kirkegård.

Værker

Romaner 

 Støtten (1927)
 Byen mellem to Tårne (1928)
 Stodderkongen (1929)
 Ler (1930)
 Kværnen Maler (1932)
 Drejers Hotel (1934)
 Menneske mellem Mennesker (1936)
 Misvækst (1952)

Novellesamlinger, digte mv. 

 Noget for enhver Smag (1935)
 Omkring en Menneskerede (1947)
 Jagtminder (1949)
 Vendsysselrejsen (1950)
 I ledtog med Livet (1953)
 Mens vindrosen Blomstrede (1953)
 Den sidste Færge (1954)
 Vejen til tidernes Morgen (1956)(rejsebeskrivelse)
 Drøm og Drama (1958)
 Galgens Ret (1958)
 Græshoppemusik (1961)

Eksterne henvisninger 
 www.erling-kristensen.dk 
 Erling Kristensen på Dansk Forfatterleksikon 
 

Romanforfattere fra Danmark
Personer fra Viborg
Dansksprogede forfattere fra Danmark
Michael Campbell

Michael Shane Campbell (født 23. februar 1969 i Hawera, New Zealand) er en newzealandsk golfspiller, der pr. juli 2008 står noteret for 15 sejre gennem sin professionelle karriere. Hans bedste resultat i en Major-turnering er hans sejr ved US Open i 2005.

Campbell har 2 gange, i 2000 og 2005, repræsenteret Det internationale Hold ved Presidents Cup.

Eksterne henvisninger 

 

Golfspillere fra New Zealand
Ernie Els

Theodore Ernest "Ernie" Els (født 17. oktober 1969 i Johannesburg, Sydafrika) er en sydafrikansk golfspiller, der igennem 1990'erne og 2000'erne har været en af sportens mest succesfulde spillere. Pr. september 2010 står noteret for hele 62 sejre gennem sin professionelle karriere. Han har desuden vundet tre Major-turneringer, US Open i 1994 og 1997, samt British Open, som han vandt i 2002 efter omspil.

Els har seks gange, i 1996, 1998, 2000, 2003, 2007 og 2009, repræsenteret Det internationale Hold ved Presidents Cup.

Eksterne henvisninger 

 Spillerinfo 

Golfspillere fra Sydafrika
Retief Goosen

Retief Goosen (født 3. februar 1969 i Pietersburg, Sydafrika) er en sydafrikansk golfspiller, der (pr. september 2010) står noteret for 44 sejre gennem sin professionelle karriere. Hans bedste resultater i Major-turneringer er hans to sejre ved US Open, der faldt i henholdsvis 2001 og 2004.

Goosen har 4 gange, i 2000, 2003, 2005 og 2007, repræsenteret Det internationale Hold ved Presidents Cup.

Eksterne henvisninger 
 Spillerinfo 

Golfspillere fra Sydafrika
Rory Sabbatini

Rory Mario Trevor Sabbatini (født 2. april 1976 i Durban, Sydafrika) er en sydafrikansk golfspiller, der (pr. september 2010) står noteret for fem sejre gennem sin professionelle karriere. Hans bedste resultat i en Major-turnering er en 2. plads, som han opnåede ved US Masters i 2007.

Sabbatini har en enkelt gang, i 2007, repræsenteret Det internationale Hold ved Presidents Cup, hvor det dog endte med et nederlag til det amerikanske hold.

Sabbatini vandt sølvmedaljen ved sommer-OL 2020, hvor han repræsenterede Slovakiet.

Eksterne henvisninger 
 Spillerinfo 
  

Golfspillere fra Sydafrika
Golfspillere fra Slovakiet 
Personer fra Durban
Golfspillere ved sommer-OL 2020
Medaljevindere ved sommer-OL 2020
Olympiske sølvmedaljevindere fra Slovakiet
Siv Jensen

Siv Jensen (født 1. juni 1969 i Oslo) er en norsk politiker (Fremskrittspartiet). Hun var Norges finansminister i Erna Solbergs regering fra 2013 til 2020.

Hun var medlem af Stortinget for Oslo fra 1997 til 2021 og leder af Fremskrittspartiet fra 2006 til 2021, parlamentarisk leder fra 2005 til 2013 og igen fra 28. januar 2020, parlamentarisk næstformand fra 2001 til 2005 og første næstformand i partiet fra 1999 til 2006.

Jensen var leder af Stortingets finanskomité 2001-2005. I 1997 blev hun finanspolitisk talskvinde. Jensen var klar arvtager efter partiets frontfigur gennem 30 år, Carl I. Hagen, og tog partiet ind i og ud af et borgerlig regeringssamarbejde.

Jensen opstillede ikke til genvalg ved Stortingsvalget 2021 og skal de næste tre år lede et arbejde i regi af Redningsselskapet for at forebygge drukningsulykker.

Hun er uddannet diplomøkonom fra Norges Handelshøyskole og har arbejdet som salgskonsulent hos Radio 1.

Den politiske karriere begyndte, da hun stillede op til Stortinget i Oslo valgkreds i 1993 og blev 5. suppleant. Hun blev ansat som Fremskrittspartiets gruppesekretær i Oslo. Hun blev i 1995 valgt til bystyret i byen. Ved Stortingsvalget i 1997 valgtes hun som stortingsmedlem for Oslo, og blev sekretær i Stortingets finansudvalg. Valget i 2001 styrkede Fremskrittspartiet, der dog ikke kom med i regeringen. Men Jensen blev formand for finansudvalget. Partiets hidtil bedste valgresultat blev opnået i 2005, men venstrefløjen fik flertal og dannede regering.

Siv Jensen har deltaget i Bilderberggruppens møde i 2006 i Canada.

Redaktøren af magasinet Ny Tid, Martine Aurdal, udgav en politisk biografi om Jensen i 2006.

Siv Jensen meddelte i februar 2021, at hun ikke ville genvælges som leder og ikke stillede til valg til Stortinget i 2021.

Henvisninger

Noter 

Personer fra Oslo
Stortingsrepræsentanter fra Fremskrittspartiet
Finansministre fra Norge
K.J. Choi

Choi Kyung-Ju eller bare K.J. Choi (født 19. maj 1970 i Wando, Sydkorea) er en sydkoreansk golfspiller, der (pr. september 2010) står noteret for 17 sejre gennem sin professionelle karriere. Hans bedste resultat i en Major-turnering er en 3. plads, som han opnåede ved US Masters i 2004.

Choi har 2 gange, i 2003 og 2007, repræsenteret Det internationale Hold ved Presidents Cup.

Eksterne henvisninger 

 

Golfspillere fra Sydkorea
Tiger Translate

Tiger Translate er et program, der skal hjælpe asiatiske kunstnere med at vinde øget anerkendelse. Programmet blev startet af Tiger Beer i 2006 som et samarbejde med den kreative industri. Formålet var at forme et kunstnerkollektiv som skulle være med til at fremhæve Asiens bedste kreative talenter og skabe en bro til samarbejde med ligesindede kunstnere fra vesten igennem en serie af udstillinger, events og udgivelser. 

Kunstnerkollektivet er i dag kendt som Tiger AKA (Asian Kinetic Artists), og har over 150 medlemmer med navne som Rostarr, Phunk Studio, Faile, Jon Burman, Jeremyville m.fl.

Platformen gør det muligt for asiatiske talenter indenfor kunst, design, street-art/graffiti, film, fotografi og musik at positionere sig på verdensscenen og samtidig få inspiration fra nogle af de nye stjernefrø på den vestlige kunst- og kreative scene.

I forlængelse af Tiger Beer’s mål om at hjælpe asiatiske kunstnere, får udvalgte talenter muligheden for at deltage i Tiger Translate arrangementerne og derigennem engagere sig i en kreativ udveksling med ligesindede vestlige kunstnere ved samarbejde på tværs af landegrænser og kulturskel. De udvalgte værtsbyer er typisk trendsættende indenfor kunst, kultur og/eller den musikalske scene.

I 2006 afholdt Tiger Translate events i Dublin, Shanghai og Auckland. Den globale tour 2007 gik til New York, Berlin og Beijing. Sidstnævnte bragte fire "vestlige" kunstnere – Jeremyville (Australien), Ben Frost (Australien), Jon Burgerman (UK) og Luke Bennett (Tyskland) til Kina for første gang, hvor de bl.a. samarbejdede med kendte og fremadstormende kinesiske kunstnere som Li Qiu Qiu, Song Yang og Nie Jun.

Den positive modtagelse af sidste års arrangementer har fået eventrækken til at fortsætte med events i Hanoi, Ho Chi Minh City, Bangkok og London. København er blevet valgt til at huse den næste globale Tiger Translate event med en 4 dages workshop og efterfølgende showcase for offentligheden.

Eksterne links 

 http://www.tigertranslate.dk 

Kunst
Asien
Maud Olofsson

Maud Elisabeth Olofsson (født Olsson, 9. august 1955 i Arnäs, Ångermanland, Sverige) er en svensk politiker, der siden 2001 har været formand for Centerpartiet. Siden 2006 har hun været vicestatsminister og energi- og erhvervsminister i Fredrik Reinfeldts borgerlige regering.

Olofsson begyndte sin politiske karriere i partiets ungdomsorganisation, Centerpartiets Ungdomsförbund, i 1974. Hun blev kommunalbestyrelsesmedlem i Luleå i 1976. Hun var fra 1992-1994 særlig rådgiver for arbejdsminister Börje Hörnlund. Siden 1996 har hun været medlem af ledelsen for Centerpartiet og blev valgt som partileder i marts 2001.

Hendes politiske standpunkt er typisk for Centerpartiet; hun har fokus på de små agrarsamfunds overlevelse i Sverige kombineret med at hun fører en centrum-højre økonomisk politik. Det var dog banebrydende for partiets historie, da Olofsson karakteriserede dets politisk som socialliberalt. Selv om partiet sommetider har deltaget i socialdemokratisk ledede regeringer, har det under Olofssons ledelse indtaget en stærk oppositionsrolle. Gennem samarbejdet med de øvrige borgerlige partier i Alliance for Sverige lykkedes det den borgerlige blok at komme til magten ved Riksdagsvalget i 2006.

Kilder

Eksterne henvisninger 

Erhvervsministre fra Sverige
Storkors af Dannebrog
Partiledere for Centerpartiet i Sverige
Amagermuseet

Amagermuseet er et kulturhistorisk museum i Store Magleby på Sydamager. Det er en del af Museum Amager.

Museet er etableret i 1922 og indrettet i to af Store Maglebys ældste firlængede bindingsværksgårde.

Gennem faste og skiftende udstillinger belyser museet Amagers kulturhistorie, herunder især den hollandsk prægede bondekultur, der blev udviklet efter, at Christian 2. i 1500-tallet bosatte en række nederlandske bønder med det formål at forsyne såvel slottet som de københavnske markeder med mere avancerede grøntsager af en kvalitet, som kunne måle sig med den allerede navnkundige grøntsagsproduktion, kendt fra Nederlandene.

Amagermuseet fremviser typiske interiører, der er originale og hentet fra omegnens gårde, kombineret med billedkunst af bl.a. Julius Exner samt en righoldig samling af amagerdragter og -syninger. Derudover findes også en havebrugsudstilling.

Besøget hos Bedstefader. Maleri af Julius Exner fra 1853. På væggen hænger en amagerhylde.

Historiske museer i Danmark
Museet
Museer etableret i 1922
Museer i Region Hovedstaden
Dragør
Amager
Livets Ord

Livets Ord er en svensk frikirke i Uppsala. Den blev stiftet i 1983 af Ulf Ekman og regnes for en del af trosbevægelsen.

Grundlæggeren af Livets Ord, Ulf Ekman, forlod i 2014 frikirken og konverterede til katolicismen.

Referencer 

Kristendom
Da Lat Universitet

Da Lat Universiteit (vietnamesisk: Đại học Đà Lạt; tidligere Viện Đại học Đà Lạt) er Vietnams næstældste universitet. Det ligger i Da Lat og blev grundlagt i 1957.

Eksterne henvisninger 
 Universitetets officielle hjemmeside

Universiteter
Bygninger, konstruktioner og anlæg i Vietnam
Etableret i 1957
Javier Solana

Francisco Javier Solana de Madariaga (født 14. juli 1942 i Madrid, Spanien) var EU's høje repræsentant for den fælles udenrigs- og sikkerhedspolitik og generalsekretær for Rådet for Den Europæiske Union og Vestunionen. Han blev udnævnt til generalsekretær for Vestunionen af de 10 permanente medlemmer i november 1999. I oktober samme år blev han EU's første høje repræsentant for den fælles udenrigs- og sikkerhedspolitik og skulle således have været EU's første udenrigsminister, hvis Forfatningstraktaten var blevet ratifcieret. I 2009 blev Solana afløst af britiske Catherine Ashton son EU's udenrigsrepræsentant. Fra 1995 til 1999 var Solana generalsekretær for NATO. Tidlgiere havde han været kultur-, udenrigs- og undervisningsminister gennem 13 år i Felipe González' regering.

Solana er uddannet i fysik fra Universidad Complutense de Madrid. I 1963 blev han bortvist fra universitetet grundet sit engagement i oppositionsbevægelsen mod landets diktator, Francisco Franco. Solana flyttede til Nederlandene og siden Storbritannien. Han studerede senere ved University of Virginia og var forsker der frem til 1971, hvor han vendte tilbage til Spanien. I 1975 blev han udnævnt til professor.

Han blev valgt til parlamentet for socialistpartiet PSOE (Partido Socialista Obrero Español) som repræsentant for lærernes fagforening. I 1982 blev han kulturminister under premierminister Felipe González, som var en nær personlig ven. I 1988 blev han undervisningsminister og fungerede nogle år som talsmand for regeringen. Han blev udnævnt til udenrigsminister i 1992, tre år før Spanien overtog formandskabet for EU. I november 1995 var Solana vært for Barcelona-konferencen, hvilket han høstede stor international anerkendelse for. Nogle uger senere blev han udpeget som ny NATO-generalsekretær efter at forgængeren Willy Claes var aftrådt efter en korruptionsskandale.

Solana er gift med Concepción Gimenéz, der er datter af en af Francos generaler. Parret har to voksne børn.

Eksterne henvisninger 

Politikere fra Spanien
Generalsekretærer for NATO
Personer fra Madrid
Professorer fra Spanien
Fundats

En fundats er et oprettelsesdokument for et legat eller en fond. Dokumentet kaldes nogle gange en vedtægt og dokumentet skal beskrive en række regler for legatet/fonden. Fx hvad midlerne/kapitalen skal bruges til.

Jf. lov om fonde og visse foreninger, skal en vedtægt indeholde følgende:

 fondens navn,
 den kommune her i landet, hvor fonden skal have sit hjemsted (hovedkontor),
 fondens formål, 
 størrelsen af fondens aktiver og egenkapital ved oprettelsen, 
 eventuelle særlige rettigheder eller fordele, der er tillagt stiftere eller andre, 
 antallet af bestyrelsesmedlemmer, og hvorledes de udpeges, 
 regnskabsaflæggelse, herunder regnskabsåret, og 
 anvendelse af overskud.

Eksterne henvisninger 
 Lov om fonde og visse foreninger,§ 6 

Jura
Retsvidenskab
Juridiske begreber